Cliff kry boete oor spoedGareth Cliff. Foto: Facebook “Ek verstaan en besef dat my optrede verkeerd was,” het Cliff erken in ‘n verklaring wat deur sy prokureur, Werner Bruyns, in die Pretoria landdroshof uitgelees is. Cliff is ŉ boete van R10 000 opgelê of tronkstraf van ses maande. Landdros Desmond Nair, het egter gelas dat Cliff se lisensie nie opgeskort word nie. Cliff is op 7 Maart in hegtenis geneem nadat hy teen 182km/h betrap is in ŉ 120km/h sone. Hy is egter kort hierna vrygelaat. Sy saak is verlede Woensdag uitgestel nadat die hof gevra het vir ŉ ondersoek oor of sy lisensie opgeskort moet word. Cliff het na die voorval op sy blog geskryf: “Ek het dom ding gedoen en daar is nagevolge. As daar ŉ les is om te leer, is dit dat spoed nie net sleg is wanneer dit tot die dood lei nie, maar dit is ook nie die moeite werd nie. Bestuur veilig.”